Мирöвöй ёрдысьяслысь удж котыртöмöн

коми республикаса веськöдланiнЛӧН

**ТШӦКТӦД**

**Ёрд инулын ёрд делӧ нуӧдӧм серти инструкцияӧ**

**вежсьӧмъяс пыртӧм йылысь**

Мирӧвӧй ёрдысьяслысь удж котыртӧмӧн Коми Республикаса веськӧдланін йылысь положение серти, мый вынсьӧдӧма КР-са Веськӧдлан котырлӧн 2004.10.06 лунся 171 №-а шуӧмӧн,

ТШӦКТА:

Пыртны Ёрд инув вылын ёрд делӧ нуӧдӧм серти инструкцияӧ, мый вынсьӧдӧма Мирӧвӧй ёрдысьяслысь удж котыртӧмӧн Коми Республикаса веськӧдланінлӧн 2010 во рака тӧлысь 5 лунся 47 №-а тшӧктӧдӧн, (водзӧ - Инструкция) татшӧм вежсьӧмъяс:

1. 2.3 пунктын «ыстӧм» кывъяс дорӧ содтыны «пошта пыр,» кывъяс.
2. 2.4 пункт гижны тадзи:

«2.4. Воöм корреспонденциялöн учёт журналын да «АМИРС» уджтаса вӧчӧмтор мыччӧд базаын (водзӧ - «АМИРС» ПИ мыччӧд база) пасйöм бöрын, но мöд уджалан лунысь оз сёрджык, став корреспондецияыс сетсьӧ мирöвöй ёрдысьлы индöм журналын кырымасьöмöн.»

1. 2.9 пункт гижны тадзи:

«2.9. Мирӧвӧй ёрдысьлы видлалӧм вылӧ искӧвӧй шыӧдчӧм (шыӧдчӧм) сетӧм бӧрын вит лун чӧжӧн делӧ мунӧм йылысь (уджӧ делӧ босьтӧм, шыӧдчӧм босьтӧмын ӧткажитӧм йылысь, шыӧдчӧм бергӧдӧм йылысь, уджӧ босьттӧм йылысь) юӧр пыртсьӧ «АМИРС» ПИ мыччӧд базаӧ да воан корреспонденция учёт журналӧ ёрд чукӧртчылӧмса секретарӧн.

Шыӧдчӧмъяс, мыйяс серти вӧчсьӧ кывкӧртӧд найӧс примитӧмын ӧткажитӧм йылысь, шыӧдчӧм бергӧдӧм йылысь либӧ уджӧ босьттӧм йылысь, пасйыссьӧны автоматизируйтӧм мыччӧд базаын.».

1. 3.5 пунктын:

«пасйӧны» кыв бӧрын содтыны ««АМИРС» ПИ мыччӧд базаын»;

содтыны татшӧм мӧд абзац:

«АМИРС» ПИ мыччӧд база нуӧдӧм серти могъяс урчитӧны чина регламентъясын».

1. 3.6 пункт гижны тадзи:

«3.6. Торйӧн гражданскӧй, мыж вӧчӧм кузя делӧяс серти да административнӧй инӧдторкалӧмъяс кузя делӧяс серти учёта-статистикаа карточкаяслысь картотека лӧсьӧдӧм могысь, а сідзжӧ водзӧ найӧс бура видзӧм могысь ёрд инувса секретар печатайтӧ индӧм карточкаяссӧ кабала вылын, делӧ нуӧдӧм йылысь, сы лыдын видлалан результатъяс йылысь, юӧрлысь стӧчлун прӧверитӧмӧн.».

1. 3.8 пунктса нёльӧд абзацын «нуӧдсьӧ» кыв вежны «лӧсьӧдсьӧ» кывйӧн.
2. 3.15 пунктса медводдза абзацын:

«оформитö мыжалан морт вылö статистическöй карточка» кывъяс вежны «лӧсьӧдӧ мыжалан морт вылö статистическöй карточка, мыйлысь стӧчлунсӧ эскӧдӧ аслас кырымпасӧн» кывъясӧн;

мӧд сёрникузя киритны.

1. 3.17 пунктса мӧд абзац гижны тадзи:

«Кор мирӧвӧй ёрдысь вӧчӧ кывкӧртӧд искӧвӧй шыӧдчӧм бергӧдӧм йылысь, индӧм кывкӧртӧдлӧн копия шыӧдчӧмкӧд да став сы дорӧ содтӧм документъяскӧд ӧттшӧтш ыстысьӧ ёрд чукӧртчылӧмса секретарӧн сійӧс вӧчан лунсянь куим лунысь оз сёрджык. Ёрдысь кывкӧртӧдлӧн, искӧвӧй шыӧдчӧмлӧн, шыӧдчӧм да сы дорӧ содтӧм документъяс бергӧдӧм йылысь содтан письмӧлӧн копияяс видзсьӧны лӧсялана нарадын.».

1. 4.12 пунктын:

мӧд абзац гижны тадзи:

«Россия Федерацияса юстиция министерстволӧн «Россия Федерациялысь войтыркостса могъяс олӧмӧ пӧртӧм серти удж котыртӧм йылысь» 2005 во ӧшым тӧлысь 14 лунся 242 №-а тшӧктӧд серти Россия Федерацияса юстиция министерстволӧн дінму органъяс вылӧ пуктӧма войтыркостса могъяс олӧмӧ пӧртӧм, сы лыдын документъяс сетӧм, торъя процессуальнӧй уджъяс вӧчӧм, ёрдлысь решениеяс признайтӧм да олӧмӧ пӧртӧм да мук.»;

мӧд да коймӧд абзацъяс лыддьыны коймӧдӧн да нёльӧдӧн;

содтыны татшӧм витӧд да квайтӧд абзацъяс:

«Ёрдӧн видлалан лун йылысь юӧр суйӧр сайӧ мӧдӧдӧм дырйи оз позь вӧдитчыны ёрдӧ корӧм йылысь повестка бланокӧн, мый кутӧ ас пытшкас локны вермытӧмысь чорыд ӧлӧдӧмъяс.

Ёрдъяслы, кодъяскӧд кырымалӧма инӧда отсӧг йылысь сёрнитчӧмъяс, тшӧктӧмъяссӧ колӧ ыстыны налы делӧ видлалан лунӧдз 6 тӧлысьысь оз сёрджык, суйӧрсайса канмуяслӧн юстиция учреждениеяслы - делӧ видлалан лунӧдз 8 тӧлысьысь оз сёрджык. Тайӧ корӧм подуласьӧ ыстан процедуралӧн да уна пӧлӧс инстанцияӧн документъяс босьтӧмлӧн дыр кадӧн да уна тшупӧдӧн, а сідзжӧ сэтшӧм ситуациялӧн лоны позьтӧмлунӧн, кор ыштысь йӧзлы сетсьӧны кольӧм када документъяс да найӧ ӧткажитчӧны босьтны тайӧ документъяссӧ.».

1. 4.13 пунктын «учётно-статистическӧй карточкаын» кывъяс дорӧ содтыны ««АМИРС» ПИ мыччӧд базаын» кывъяс.
2. 4.17 пунктса «б» подпунктын «залог примитöм йылысь сёрнигижöд (30 №-а форма)» кывъяс бӧрын содтыны «Россия Федерацияса Веськӧдлан котырлӧн 2011 во сора тӧлысь 13 лунся 569 №-а шуӧмӧн вынсьӧдӧм залогӧ сетантор донъялӧм, уголовнӧй делӧ серти сюрӧс, сыӧн веськӧдлӧм да сійӧс бура видзӧм йылысь положение серти (27 №-а форма)» кывъяс.
3. 4.21 пунктӧ содтыны татшӧм мӧд сёрникузя:

«Лӧсялана юӧр йӧзӧдсьӧ ёрд инувлӧн ӧтуввез сайтын.».

1. Содтыны 5 юкӧдӧ татшӧм 5.21-5.26 пунктъяс:

«5.21. Ёрд инулын иналӧм делӧяс йылысь юӧръяс бӧрйӧм, босьтӧм да йӧзӧдӧм, а сідзжӧ ёрд инувлӧн сайтын йӧзӧдӧм вылӧ индӧм ёрд актъяс бӧрйӧм, деперсонификация, босьтӧм да йӧзӧдӧм, пӧртсьӧ олӧмӧ торъя мога йӧзӧн автоматизируйтӧм ногӧн Регламент серти.

5.22. Ёрд актса текстлӧн положениеяс торъя мортлӧн даннӧйясӧн либӧ лыда йӧзлы петкӧдлыны позяна юӧръясӧн шуӧм йылысь решение примитӧ ёрдысь либӧ ёрд акт деперсонификацияысь кывкутысь морт, уджалан оланпастэчас серти да Регламент дорӧ 2 содтӧдын индӧм юӧр серти.

Торъя мортлӧн даннӧйяса да (либӧ) канму гусяторйӧ либӧ оланпастэчасӧн видзан мукӧд гусяторйӧ (Регламент дорӧ 2 содтӧд серти) пырысь юӧръяса положениеяс киритӧм йылысь решениеяс примитӧ мирӧвӧй ёрдысь либӧ сылӧн аппаратса кывкутысь уджалысь (мирӧвӧй ёрдыськӧд сӧгласуйтӧм серти).

5.23. Ёрд актъяслӧн став текстыс, кутшӧмӧс лэдзӧма ёрд инувса сайтӧ йӧзӧдӧм вылӧ, сетсьӧны мортлы, коді кывкутӧ юӧр иналӧмысь.

Торъя мортлӧн даннӧйяс да лыда йӧзлы петкӧдлыны позяна юӧръяс колана ногӧн дзебӧмсӧ прӧверитӧ мирӧвӧй ёрдысь, та бӧрын сійӧ лэдзӧ документсӧ ёрд инувса сайтӧ йӧзӧдӧм вылӧ да сетӧ документсӧ визаа кабалаӧн мортлы, коді кывкутӧ ёрд актъяслысь текстъяс ёрд инувса сайтӧ иналӧмысь Регламентӧн урчитӧм кадколастӧ.

5.24. Ёрд инувса сайтӧ иналӧм вылӧ мирӧвӧй ёрдысьӧн ёрд актлысь текст дасьтӧм бӧрын сылӧн аппаратса кывкутысь уджалысь «Ёрд решениеяслӧн банк (ёрд практика)» подсистемаса Web-модуль отсӧгӧн иналӧ йӧзӧдӧм вылӧ лэдзӧм ёрд актъяссӧ ёрд инувса сайтӧ.

5.25. Кор эрдӧдӧма ёрд актъяслӧн торкалӧмӧн мортӧммӧдӧм, а сідзжӧ юӧръяс, кутшӧмъясӧс колӧ киритны, сэк документсӧ бергӧдӧ мирӧвӧй ёрдысь ёрд актлӧн деперсонификация тшупӧдӧ сы вылын мӧдысь уджалӧм могысь.

5.26. Кор ёрд инувса сайтын ёрд актлӧн текстсӧ йӧзӧдӧма торкалӧмӧн, мирӧвӧй ёрдысь тшӧктӧ ёрд аппаратса уджалысьлы, коді кывкутӧ ёрд инувса сайтӧ юӧръяссӧ иналӧмысь, автоматизируйтӧм система отсӧгӧн вынтӧммӧдны йӧзӧдӧмсӧ, мый бӧрын тайӧ ёрд акт дугдӧ петкӧдчыны ёрд инувса сайтын.

5.27. Мирӧвӧй ёрдысь индӧм серти морт, коді кывкутӧ ёрд инувса сайтӧ юӧръяссӧ иналӧмысь, ӧти уджалан лун чӧжӧн автоматическӧй ногӧн йӧзӧдӧ ёрд инулын делӧяс йылысь, делӧяс мунӧм йылысь, а сідзжӧ ёрд актъяс петкӧдӧм йылысь юӧръяс найӧс видлалан кывкӧртӧдъяс серти. Кипом ногӧн вӧчӧм лӧсялана юӧр йӧзӧдсьӧ вежоннас ӧтиысь.

Ёрд инулын делӧяс йылысь юӧръяссӧ колӧ йӧзӧдны «Ёрд удж нуӧдӧм» мыччӧд базаысь лӧсялана юӧръяс бӧрйӧмӧн.

Ёрд акт текстъяс инавсьӧны «Йӧзӧдӧм ёрд актъяс» юкӧдын найӧс примитӧм бӧрын колана кадӧ, но налӧн вынсялӧм бӧрын тӧлысьысь оз сёрджык.».

1. Содтыны 6.1 пунктӧ татшӧм коймӧд абзац:

«Воӧм норасьӧмъяс да вӧзйӧмъяс пасйыссьӧны «АМИРС» ПИ мыччӧд базаын».

1. 6.10 пунктын «карточкаӧ» кыв дорӧ содтыны «, «АМИРС» ПИ мыччӧд базаын» кывъяс.
2. 6.11 пункт гижны тадзи:

Дорйӧг корсян инстанцияӧ видлалӧм вылӧ ыстӧм делӧяс да материалъяс пасйыссьӧны дорйӧг корсян инстанцияӧ видлалӧм вылӧ ыстӧм делӧяслӧн учёт журналӧ (6 №-а форма).».

1. 6.14 пунктса коймӧд абзац киритны.
2. 7.4.2 пунктса нёльӧд абзац гижны тадзи:

7.4.2. Дисквалификацияӧн административнӧй мыждӧм йылысь вынсялӧм шуӧмлӧн копия ыстыссьӧ Федеральнӧй вот службаса торъя уджмога федеральнӧй органӧ, кутшӧмӧн лоӧ «Ӧтиласянь веськӧдлан даннӧйяс вылын удж серти Федеральнӧй вот службаса дінмукостса инспекция», а сідзжӧ мортлы, кодлӧн эм торъя уджмог дугӧдны сёрнитчӧм (контракт) дисквалифицируйтӧм морткӧд (дисквалификация йылысь шуӧм пӧртсьӧ олӧмӧ дисквалифицируйтӧм морткӧд сёрнитчӧм (контракт) дугӧдӧмӧн). Ӧтиласянь веськӧдлан даннӧйяс вылын удж серти Федеральнӧй вот службаса дінмукостса инспекцияӧ документъяс ыстӧм йылысь содтан письмӧлӧн копия вурсьӧ делӧӧ («Дисквалифицируйтӧм йӧзлысь лыддьӧг лӧсьӧдӧм да нуӧдӧм йылысь» Россия Федерацияса Веськӧдлан котырлӧн 2011 во ода-кора тӧлысь 6 лунся 349 №-а шуӧм редакцияын.)

Юрнуӧдысь В. И. Попов

Сыктывкар

2012 вося рака тӧлысь 26 лун

44 №

Вуджӧдіс Хазова Е. В. – 7 168 пас